
ประกาศเทศบาลตำบลนาโหนด
เรื่อง   ประชาสัมพันธ์ตรวจการจ้างตามโครงการก่อสร้างถนน คสล.สายตีนควนนาโหนด - สามแยกเกาะปราง
ช่วง กม.๐+๗๒๐ ถึง กม.๐+๘๙๒ หมู่ที่ ๖ ตำบลนาโหนด โดยวิธีเฉพาะเจาะจง

           ตามที่เทศบาลตำบลนาโหนด  ได้ดำเนินการตามโครงการก่อสร้างถนน คสล.สายตีนควนนาโหนด - สามแยกเกาะปราง ช่วง กม.๐+๗๒๐ ถึง กม.๐+๘๙๒ หมู่ที่ ๖ ตำบลนาโหนด โดยวิธีเฉพาะเจาะจง ขนาดผิวจราจรกว้าง  ๔.๐๐  เมตร  ยาว  ๑๗๒  เมตร  หนา  ๐.๑๕  เมตร หรือมีพื้นที่ผิวจราจร คสล. ไม่น้อยกว่า ๖๘๘  ตารางเมตร ไหล่ทางถมดินกว้างเฉลี่ยข้างละ ๐.๕๐ เมตร รายละเอียดตามแบบแปลนของเทศบาลตำบลนาโหนด และจัดทำป้ายโครงการ จำนวน ๑ ป้าย ตามแบบมาตรฐานป้ายขององค์กรปกครองส่วนท้องถิ่น กับ  ห้างหุ้นส่วนจำกัด เรืองแก้วการก่อสร้าง ตามสัญญาจ้างเลขที่ 11/2562 ลงวันที่ 14 พฤษภาคม 2562 จำนวนเงิน  ๔๓๑,๐๐๐.๐๐ บาท (สี่แสนสามหมื่นหนึ่งพันบาทถ้วน) 
            บัดนี้  ห้างหุ้นส่วนจำกัด เรืองแก้วการก่อสร้าง  ผู้รับจ้างได้ส่งมอบงานงวดสุดท้ายตามโครงการดังกล่าวถูกต้องครบถ้วนตามแบบรูปและรายละเอียดทุกประการแล้ว  เมื่อวันที่ 17 เดือน มิถุนายน พ.ศ. 2562   และกำหนดตรวจการจ้างในวันที่ 20 เดือน มิถุนายน  พ.ศ. 2562  เวลา 14.30 น.   ณ สถานที่ตั้งโครงการ          
            จึงประกาศมาเพื่อทราบโดยทั่วกัน
                              ประกาศ ณ  วันที่  18  เดือน  มิถุนายน  พ.ศ.  2562
                                                (ลงชื่อ)
               สุรชัย  ชูอักษร
              (นายสุรชัย  ชูอักษร)

              นายกเทศมนตรีตำบลนาโหนด
